Amstetten – 2025/04/09

**A beszerzéstől a saját gyártásig: Bulgária első LiSEC lamináló üvegmegmunkáló gépsorának telepítése a Baros Vision vállalatnál**

A Baros Vision üvegkorlátrendszerek piacvezető gyártója. Székhelye a bulgáriai Plovdivban található. A vállalat jelenleg 60 munkatársat foglalkoztat 6000 négyzetméternyi telephelyen. A folyamatos innovációnak és a magas szintű minőségi szabványoknak köszönhetően a Baros Vision kiváló hírnevet szerzett magának, és számos díjat kapott. Az ügyfélkör 29 országra terjed ki, beleértve a fontos európai piacokat, valamint Dubajt és Algériát. A fő célcsoportot az építőipari és összeszerelést végző vállalatok jelentik. A széles ügyfélkörben építőipari cégek, forgalmazók, építészek és befektetők is megtalálhatók. A Baros Vision büszke arra, hogy kiváló minőségű termékei, valamint tökéletes szolgáltatásai révén világszerte elismertségre tett szert. Annak érdekében, hogy ezt a minőséget a jövőben is biztosítani tudják, egy új LiSEC lamináló üvegmegmunkáló gépsort szereztek be.

**A saját gyártáshoz vezető út**

A Baros Vision története 2009-ben, korlátrendszerek gyártásával kezdődött. A jelenlegi tulajdonos, Dzhamal Aliman hosszú ideig egy korlátok összeszerelését végző csapat tagja volt, így értékes tudásra és gyakorlati tapasztalatra tehetett szert, és felismerte az innovációs potenciált. 2013-ban úgy döntött, hogy egy alumínium- és üvegkorlátrendszerekkel foglalkozó nagykereskedelmi raktárat alapít. E fontos mérföldkő mellett kifejlesztette saját, szabadalmaztatott alumíniumprofilját, amely számos olyan gyakorlati problémát megoldott, amelyet Dzhamal Aliman maga is tapasztalt az összeszerelések során. Ez a termék a versenytárakhoz képest 30–40%-kal gyorsabb összeszerelést tesz lehetővé, strapabíróbb és mutatósabb is.

A rendszerek gyártásához a Baros Vision eleinte más vállalatoktól vásárolt üveget. Az ezen üvegszállításoknál szükséges nagy tűréshatárok arra ösztönözték Dzhamal Aliman ügyvezető igazgatót, hogy a LiSEC-hez forduljon. 2019-ben azzal a céllal vette fel a kapcsolatot a LiSEC vállalattal, hogy az alumíniumiparban betöltött piacvezető szerepe mellé az üvegfeldolgozással kapcsolatos szakértelmét is bővítse. A számos termékteszt pozitív eredményei és a jó hangulatban végzett közös munka megerősítette döntését. Több megbeszélést, valamint egy Ausztriába tett látogatást követően végleg meggyőződött a LiSEC-termékek kiváló minőségéről. *„Már az első megbeszéléseket követően jó érzéseink voltak az együttműködéssel kapcsolatban, és teljes mértékben meggyőződtünk arról, hogy miért számít a LiSEC az ágazat piacvezetőjének* – mondja Dzhamal Aliman, a Baros ügyvezető igazgatója. Ez a partnerkapcsolat lehetővé teszi a Baros Vision számára a gyártási folyamatok további optimalizálását, valamint az üvegkorlátrendszereik minőségének jelentős fokozását. A LiSEC-kal folytatott együttműködés döntő lépés volt a Baros Vision piaci helyzetének további megerősítéséhez és fejlesztéséhez.

**Egyedi igényekre szabott gép: egy kiváló minőségű végtermékhez fejlesztve**

A méretre vágás területén már rendelkezésre álló LiSEC géppark mellé egy speciális tervezésű laminált üveg gyártósort telepítettek. A PLUSLAM S2040 COMPACT, amely az első ilyen jellegű berendezés a bolgár piacon, többek között a PNM-B20SN egységet felváltó PNM-B20 egységet, valamint **FCC – Foil Cross Cut, FTC- Foil-Trim-Cut és FSS - Foil-Shuttle** egységeket tartalmaz. Ezáltal ez a konfiguráció ideálisan igazodik az ügyfél igényeihez, és kiváló minőségű végterméket garantál.

Az FCC (Foil-Cross-Cut) gondoskodik arról, hogy a fóliákat gépi méretre vágással, pontosan és derékszögben a kívánt hosszúságúra vághassák. Mindez nagy fokú pontosságot tesz lehetővé, és segít a fóliahulladék mennyiségének csökkentésében. Ezenkívül az összeszerelési területen csak egy ember munkáját teszi szükségessé.

Az FTC (Foil-Trim-Cut) lehetővé teszi, hogy a derékszögű, 2 részes többrétegű biztonsági üvegek mind a négy oldalánál a túlnyúló fólia automatikus eltávolítására kerüljön sor. Ez az automatizálás tehermentesíti a személyzetet. Miközben a túlnyúló fólia eltávolítása zajlik, már végezhető a következő elem összeszerelése. A túlnyúló fólia pontos és automatizált eltávolítása a további folyamatokra vonatkozóan is zökkenőmentes végrehajtást tesz lehetővé.

Az FSS (Foil-Shuttle) a fóliamaradékok hatékony lehelyezésére, valamint a már elővágott fóliák lehelyezése révén gyors összeszerelésre szolgál. Ez a komponens optimalizálja a gyártási folyamatot azáltal, hogy megkönnyíti a fóliamaradékok kezelését, és lerövidíti az üvegek összeszerelésének előkészítési idejét.

A plusz meghajtások, az úgynevezett „Split-Drive” használata révén az anyagáramlás optimalizálására került sor. Minden egyes szállítómezőt legfeljebb 2000 mm-es hosszúságra terveztek, így ezek ideálisak a korlátüvegek gyártásához. Ezek révén csökken az üvegek közötti távolság, így pedig nő a hatékonyság és a kapacitás is. A fentiek ellenére továbbra is lehetőség van akár 4000 mm hosszú üvegek gyártására is.

Amennyiben problémák jelentkeznek a fenti gépeknél, a Baros a LiSEC online ügyfélszolgálatát használja. Dzhamal Aliman különösen megbízhatónak találja ezt a szolgáltatást, mivel a Baros minden esetben gyors és hatékony segítséget kapott. Különösen figyelemre méltó azt, hogy az ügyfélszolgálat olyan gépek esetében is képes minden esetben kompetens megoldásokkal szolgálni, amelyek nem számítanak sorozatgyártott terméknek.

**Fenntarthatóság és kitekintés a jövőbe: iránymutatás a zöld jövő felé**

A Baros Vision a fenntarthatóság tekintetében is hatékonyan törekszik az innovációra. Lenyűgöző tény, hogy az általuk felhasznált energia 80%-a napenergiából származik. A nyersüvegek beszerzésekor a cég alapítója nagy hangsúlyt fektet arra, hogy ezeket az üvegeket zöld energiával állítsák elő. Ez is alátámasztja a vállalat azon célját, hogy 2050-ig jelentősen csökkentsék a CO2-kibocsátásokat. Ezekkel az intézkedésekkel a Baros Vision bizonyítja elkötelezettségét a környezetvédelem, valamint a fenntartható és kiváló minőségű termékek iránt.

A jövőre nézve a Baros Vision a többrétegű üvegek gyártásához használt kemény fóliákat tekinti újonnan megjelenő trendként. Ezenkívül a Baros Visionnél egy olyan speciális fóliát is használnak, amely jelentősen hozzájárul a madarak, illetve az állatok védelméhez. Ezek az innovációk hangsúlyozzák a vállalat sikerét és jövőorientált szemléletét.

Összefoglalásként elmondhatjuk, hogy a Baros Vision folyamatosan javítja piaci pozícióját a folyamatos innováció, a magas minőségi szabványok és az olyan stratégiai partnerségek révén, mint amilyen a LiSEC-kel folytatott együttműködés is. A fenntarthatóságra, a hatékonyságra és az innovatív termékek bevezetésére összpontosító Baros Vision felkészült arra, hogy a jövőben is sikeres legyen.

**© Baros Vision** Ein Bild, das Person, Kleidung, Im Haus, Mann enthält.

Automatisch generierte BeschreibungEin Bild, das Bautechnik, Industrie, Fabrik, Stahl enthält.

Automatisch generierte BeschreibungEin Bild, das Im Haus, Stahl, Aluminium, Bautechnik enthält.

Automatisch generierte BeschreibungEin Bild, das Im Haus, Bautechnik, Wand, Stahl enthält.

Automatisch generierte BeschreibungEin Bild, das Im Haus, Bautechnik, Stahl, Wand enthält.

Automatisch generierte BeschreibungEin Bild, das Kleidung, Person, Bautechnik, Maschine enthält.

Automatisch generierte BeschreibungEin Bild, das Im Haus, Stahl, Person, Kleidung enthält.

Automatisch generierte BeschreibungEin Bild, das Bautechnik, Industrie, Fabrik, Maschine enthält.

Automatisch generierte BeschreibungEin Bild, das Gewichte, Trainingsausrüstung, Reihe, Im Haus enthält.

Automatisch generierte Beschreibung

**Bemutatkozik a LiSEC**

A Seitenstetten/Amstetten székhelyű LiSEC a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. 2024-ban a csoport több mint 25 telephelyen kb. 1300 munkatársat foglalkoztatott, és forgalma 95 százalékot meghaladó exporthányad mellett majdnem 300 millió eurót tett ki. A LiSEC neve a síküveg-megmunkálás teljes értékteremtési láncában egyet jelent a kiváló minőségű gépekkel és berendezésekkel, valamint a szoftvert is tartalmazó, integrált komplett megoldásokkal. A termékportfólióban üveg méretre vágásához, üvegélek és üvegfelületek megmunkálásához, hőszigetelő és többrétegű üvegek gyártásához használható önálló gépek és komplett gyártósorok, valamint a mögöttük álló intra- és extralogisztika is megtalálható. Az ügyfelek számára előnyös, hogy egy olyan teljes körű szolgáltatóval dolgozhatnak együtt, amely a nagy projektek megvalósítására vonatkozó gazdag tapasztalattal, valamint globális szervizhálózattal rendelkezik.

**További információ:**  
Claudia GUSCHLBAUER

marketing- és vállalati kommunikációs igazgató

LiSEC Austria GmbH  
Peter-Lisec-Straße 1

3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)